E L Ő T E R J E S Z T É S

**Szombathely Megyei Jogú Város Közgyűlése Városstratégiai, Idegenforgalmi és Sport Bizottsága**

**2020. augusztus 13-i rendkívüli ülésére**

**Javaslat pályázatok benyújtására a TOP CLLD program felhívásai keretében**

A Savaria Jövőjéért Helyi Akciócsoport (HACS) 2020 július közepén új helyi felhívásokat hirdetett meg, amelyek tekintetében Szombathely Megyei Jogú Város Önkormányzata a támogatást igénylők körének megfelel. A pályázatok legkorábbi benyújtási időpontja 2020. augusztus 17. A 272/2014. (XI. 5.) Korm. rendelet értelmében: ha a támogatásra rendelkezésre álló kötelezettségvállalási keret kimerül vagy annak kimerülése előre jelezhető, az irányító hatóság a benyújtási határidő előtt a benyújtás lehetőségét felfüggesztheti vagy a felhívást lezárhatja. Mindezek miatt a pályázatot a benyújtási lehetőség megnyitását követően azonnal, vagyis 2020. augusztus 17-én indokolt benyújtani, ezért a benyújtásra kerülő pályázatokról a 92/2020. (VI.25.) Kgy. sz. határozatban foglalt felhatalmazás alapján a Bizottság döntése szükséges.

A **TOP-7.1.1-16-H-101-1**„*Külső terek, közösségi terek fenntartható, közösségi célú hasznosítása és újrahasznosítása*” és a **TOP-7.1.1-16-H-101-2** „*Külső terek, közösségi terek fenntartható, közösségi célú hasznosítása és újrahasznosítása"* felhívásra az Önkormányzat összesen 6 pályázatot kíván benyújtani.

A **TOP-7.1.1-16-H-101-1**„*Külső terek, közösségi terek fenntartható, közösségi célú hasznosítása és újrahasznosítása*” felhívásra benyújtandó pályázatok:

**1. A Zarkaházi Szily-kastély fejlesztése a gyöngyöshermán-szentkirályi közösség számára**

A pályázat a Zarkaházi Szily-kastély vízszigetelési és csapadékvíz-elvezetési problémáit kívánja megoldani. Az épület falai vízszigetelésének megoldásával és a csapadékvíznek az épületről és a környékről való elvezetésével egészségesebbé válik az épület levegője, megszűnik a falak sós „kivirágzása” és a vakolat lepergése. Ezzel lehetővé válik a műemléki épület mindkét szintjének használata a jelenleginél is szélesebb körű közösségi célokra.

Az elnyerni kívánt támogatás a kivitelezés becsült összege, bruttó 52.654.147 Ft.

**2. Belvárosi közösségi tér fejlesztése**

A benyújtandó pályázat célja a Petőfi S. U. 1/D. alatti Vállalkozói Központ energetikai felújítása, és az épület megközelítésének, valamint a földszintjének az akadálymentesítése. A projekt megvalósításával megszűnik az épület beázása, és a nyílászárók cseréjével, valamint gépészeti munkákkal megvalósul egy energiahatékony, modern, vonzó vállalkozói-közösségi tér kialakítása.

Az elnyerni kívánt támogatás ennél a pályázatnál is a kivitelezés becsült összege, bruttó 130.375.632,- Ft.

**3. A** **gyöngyösszőlősi klubház fejlesztése**

A projekt célja Szombathely Gyöngyösszőlős városrészén, a Pásztor utca 1. szám alatt található leromlott állapotú kultúrház megújítása. Az épület ad helyet a város fúvószenekar próbáinak, valamint további helyi és városi kisközösség tevékenységének is helyszínéül szolgál (pl. nyugdíjasklub, lokálpatrióták).

A fejlesztés keretében részleges külső nyílászárócsere és -átalakítás történne az épület támogatható funkciónak helyet adó önálló rendeltetési egységét érintően, valamint megvalósulna az épület akadálymentesítése.

Az igényelni tervezett támogatás 20.000.000,- Ft, amelyből a kivitelezési munkák elvégzése, a tervezői művezetés és a műszaki tervek részleges elkészítése finanszírozható.

**4. A Tószer téri sportpálya közösségi célú fejlesztése**

A projekt célja a Tószer téren lakóházak, közút és játszótér által körülhatárolt zöldterületen található, egykor kavicsos, nem szabványos kosárlabdapálya helyén 2 db streetball pálya kialakítása. A leromlott műszaki állapotú sportpálya a teljes felújítás után modern, költséghatékony rekortán burkolatot kapna.

Az igényelt támogatás összege 11.960.399,- Ft, amely a pálya felújítási munkáinak és az akadálymentes megközelítés kialakításának költségeit fedezi.

**5. Játszóterek fejlesztése**

A fejlesztés keretében Szombathely város területén három játszótér felújítása valósulna meg

* a Nagy László u. 2-6.-Kodály Zoltán u. 6-16. lakótömbök által határolt,
* a Bem József utca 2. szám északi oldalán, valamint
* a Barátság u. 1-7. lakótömb keleti oldalán található területeken.

Az első két játszótéren teljes felújítás, a Barátság úti játszótéren pedig a kerítés cseréje és egy új mozgásformát indukáló játszóeszköz telepítése tervezett.

A projekt tervezett összköltsége 68.815.628,- Ft, amelyből az igényelt – kivitelezéshez szükséges - támogatás összege 63.987.142,- Ft.

A pályázat konzorciumi formában kerülne benyújtásra, amelyben a konzorciumvezető Szombathely Megyei Jogú Város Önkormányzata, a konzorcium további tagja a Szombathelyi Parkfenntartási Kft. A pályázathoz csatolni kell az előterjesztés mellékletét képező Konzorciumi együttműködési megállapodást, amelynek aláírására vonatkozóan a Bizottság jóváhagyása szükséges.

A tervezett sportpályát és játszótereket érintő fejlesztések helyszínrajzai az előterjesztés mellékletét képezik.

A pályázatok elbírálásánál előnyt jelent, ha egyes tevékenységek saját teljesítésben és önkéntes alapon valósulnak meg, ezért önkormányzatunk alapvetően csak a kivitelezéshez szükséges támogatást igényli, a fentiekben bemutatott kivételekkel. A felhívásban előírt kötelező tevékenységek, valamint további szükséges feladatok költségének fedezete az *„Út, járda, híd, kerékpárút, parkoló, közvilágítási építési és felújítási program, játszótér felújítások, tervezések, térfigyelő kamera rendszer fejlesztések”* költségvetési sorról önkormányzati saját forrásként kerülne biztosításra, az alábbiak szerint:

|  |  |  |
| --- | --- | --- |
| **Pályázat címe** | **Igényelt támogatás Ft** | **Szükséges önerő Ft** |
| 1.  | A Zarkaházi Szily-kastély fejlesztése a Gyöngyöshermán-szentkirályi közösség számára | 52.654.147 | **4.317.640** |
| 2.  | Belvárosi közösségi tér fejlesztése | 130.375.632 | **12.646.436** |
| 3.  | A gyöngyösszőlősi klubház fejlesztése | 20.000.000 | **1.891.175** |
| 4.  | A Tószer téri sportpálya közösségi célú fejlesztése | 11.960.399 | **980.753** |
| 5.  | Játszóterek fejlesztése | 63.987.142 | **4.828.486** |
| **Összesen** | **24.664.490** |

**A TOP-7.1.1-16-H-101-2** „*Külső terek, közösségi terek fenntartható, közösségi célú hasznosítása és újrahasznosítása"* felhívásra benyújtandó pályázat:

**6. DigIT-AGORA - Okos város, okos közösségek**

A pályázat konzorciumi formában kerülne benyújtásra, amelyben a konzorciumvezető Szombathely Megyei Jogú Város Önkormányzata, a konzorcium további tagja az AGORA Szombathelyi Kulturális Központ. A projekt célja a különböző célú civil, kulturális és közösségi szervezetek együttműködésével a városi közösségi terek programokkal való megtöltése, közös programok tervezése, egymást ösztönző folyamatok elindítása, támogatása, továbbá ennek érdekében az intézményi, civil és gazdasági privát szereplők közti együttműködések generálása, újszerű programok létrehozása és ezekkel közösségi terek aktív működtetése.

A projekt keretében tervezett szakmai tevékenységek:

* Köz-játék: játszótéri közösségi program Szombathely városrészein, 5 különböző helyszínen 1-1 program.
* Workshopok és rendezvények a digitális lét témakörében: interaktív ismeretterjesztő programok a gyermek és ifjúsági célcsoportnak, demonstrációs térben és az oktatótérben zajló foglalkozások oktatók és demonstrátorok vezetésével, workshopok az „okosvilág” útvesztőiben való eligazodáshoz, előadássorozat a digitális ismeretek és a gyorsuló fejlődés okozta munkaerőpiaci elvárások témakörében.

A szakmai programok megvalósítása az AGORA Szombathelyi Kulturális Központ feladata, míg a projektelőkészítést és a projektmenedzsment biztosítását az Önkormányzat látná el.

A projekt összköltsége 27 millió forint, amely saját forrást nem igényel.

A pályázathoz csatolni kell az előterjesztés mellékletét képező Konzorciumi együttműködési megállapodást, amelynek aláírására vonatkozóan a Bizottság jóváhagyása szükséges.

Kérem a Tisztelt Bizottságot, hogy a 92/2020. (VI.25.) Kgy. sz. határozatban foglalt felhatalmazás alapján az előterjesztést megtárgyalni és a határozati javaslatokat elfogadni szíveskedjék!

**Szombathely, 2020. augusztus „ ”**

**/: dr. Nemény András:/**

**polgármester**

I.

HATÁROZATI JAVASLAT

**…/2020. (VIII.13.) VISB sz. határozat**

A Városstratégiai, Idegenforgalmi és Sport Bizottság a „Javaslat pályázatok benyújtására a TOP CLLD program felhívásai keretében” című előterjesztést megtárgyalta és a 92/2020. (VI.25.) Kgy. sz. határozatban foglalt felhatalmazás alapján a következő döntéseket hozta:

1. A Bizottság egyetért a TOP-7.1.1-16-H-101-1 „Külső terek, közösségi terek fenntartható, közösségi célú hasznosítása és újrahasznosítása”, című felhívásra „A Zarkaházi Szily-kastély fejlesztése a Gyöngyöshermán-szentkirályi közösség számára” pályázat benyújtásával. A Bizottság felkéri a polgármestert a pályázat benyújtására.
2. A Bizottság az 1. pontban foglalt pályázat megvalósításához szükséges, támogatáson felüli költségek fedezeteként az „Út, járda, híd, kerékpárút, parkoló, közvilágítási építési és felújítási program, játszótér felújítások, tervezések, térfigyelő kamera rendszer fejlesztések” költségvetési sorról 4.317.640,- forintot biztosít.

**Felelős:** dr. Nemény András polgármester

 Tóth Kálmán, a Városstratégiai, Idegenforgalmi és Sport Bizottság elnöke

 (A végrehajtásért:

 Kalmár Ervin, a Városüzemeltetési és Városfejlesztési Osztály vezetője

 Stéger Gábor, a Közgazdasági és Adó Osztály vezetője)

**Határidő:** 1. pont: 2020. augusztus 17.

 2. pont: azonnal

II.

HATÁROZATI JAVASLAT

**…/2020. (VIII.13.) VISB sz. határozat**

A Városstratégiai, Idegenforgalmi és Sport Bizottság a „Javaslat pályázatok benyújtására a TOP CLLD program felhívásai keretében” című előterjesztést megtárgyalta és a 92/2020. (VI.25.) Kgy. sz. határozatban foglalt felhatalmazás alapján a következő döntéseket hozta:

1. A Bizottság egyetért a TOP-7.1.1-16-H-101-1 „Külső terek, közösségi terek fenntartható, közösségi célú hasznosítása és újrahasznosítása”, című felhívásra „Belvárosi közösségi tér fejlesztése” pályázat benyújtásával. A Bizottság felkéri a polgármestert az előterjesztés szerinti helyszínre vonatkozó pályázat benyújtására.

2. A Bizottság az 1. pontban foglalt pályázat megvalósításához szükséges, támogatáson felüli költségek fedezeteként az „Út, járda, híd, kerékpárút, parkoló, közvilágítási építési és felújítási program, játszótér felújítások, tervezések, térfigyelő kamera rendszer fejlesztések” költségvetési sorról 12.646.436,- forintot biztosít.

**Felelős:** dr. Nemény András polgármester

 Tóth Kálmán, a Városstratégiai, Idegenforgalmi és Sport Bizottság elnöke

 (A végrehajtásért:

 Kalmár Ervin, a Városüzemeltetési és Városfejlesztési Osztály vezetője

 Stéger Gábor, a Közgazdasági és Adó Osztály vezetője)

**Határidő:** 1. pont: 2020. augusztus 17.

 2. pont: azonnal

III.

HATÁROZATI JAVASLAT

**…/2020. (VIII.13.) VISB sz. határozat**

A Városstratégiai, Idegenforgalmi és Sport Bizottság a „Javaslat pályázatok benyújtására a TOP CLLD program felhívásai keretében” című előterjesztést megtárgyalta és a 92/2020. (VI.25.) Kgy. sz. határozatban foglalt felhatalmazás alapján a következő döntéseket hozta:

1. A Bizottság egyetért a TOP-7.1.1-16-H-101-1 „Külső terek, közösségi terek fenntartható, közösségi célú hasznosítása és újrahasznosítása”, című felhívásra „A gyöngyösszőlősi klubház fejlesztése” című pályázat benyújtásával. A Bizottság felkéri a polgármestert a pályázat benyújtására.
2. A Bizottság az 1. pontban foglalt pályázat megvalósításához szükséges, támogatáson felüli költségek fedezeteként az „Út, járda, híd, kerékpárút, parkoló, közvilágítási építési és felújítási program, játszótér felújítások, tervezések, térfigyelő kamera rendszer fejlesztések” költségvetési sorról 1.891.175,- forintot biztosít.

**Felelős:** dr. Nemény András polgármester

 Tóth Kálmán, a Városstratégiai, Idegenforgalmi és Sport Bizottság elnöke

 (A végrehajtásért:

 Kalmár Ervin, a Városüzemeltetési és Városfejlesztési Osztály vezetője

 Stéger Gábor, a Közgazdasági és Adó Osztály vezetője)

**Határidő:** 1. pont: 2020. augusztus 17.

 2. pont: azonnal

IV.

HATÁROZATI JAVASLAT

**…/2020. (VIII.13.) VISB sz. határozat**

A Városstratégiai, Idegenforgalmi és Sport Bizottság a „Javaslat pályázatok benyújtására a TOP CLLD program felhívásai keretében” című előterjesztést megtárgyalta és a 92/2020. (VI.25.) Kgy. sz. határozatban foglalt felhatalmazás alapján a következő döntéseket hozta:

1. A Bizottság egyetért a TOP-7.1.1-16-H-101-1 „Külső terek, közösségi terek fenntartható, közösségi célú hasznosítása és újrahasznosítása”, című felhívásra „A Tószer téri sportpálya közösségi célú fejlesztése” pályázat benyújtásával. A Bizottság felkéri a polgármestert az előterjesztés szerinti helyszínre vonatkozó pályázat benyújtására.
2. A Bizottság az 1. pontban foglalt pályázat megvalósításához szükséges, támogatáson felüli költségek fedezeteként az „Út, járda, híd, kerékpárút, parkoló, közvilágítási építési és felújítási program, játszótér felújítások, tervezések, térfigyelő kamera rendszer fejlesztések” költségvetési sorról 980.753,- forintot biztosít.

**Felelős:** dr. Nemény András polgármester

 Tóth Kálmán, a Városstratégiai, Idegenforgalmi és Sport Bizottság elnöke

 (A végrehajtásért:

 Kalmár Ervin, a Városüzemeltetési és Városfejlesztési Osztály vezetője

 Stéger Gábor, a Közgazdasági és Adó Osztály vezetője)

**Határidő:** 1. pont: 2020. augusztus 17.

 2. pont: azonnal

V.

HATÁROZATI JAVASLAT

**…/2020. (VIII.13.) VISB sz. határozat**

A Városstratégiai, Idegenforgalmi és Sport Bizottság a „Javaslat pályázatok benyújtására a TOP CLLD program felhívásai keretében” című előterjesztést megtárgyalta és a 92/2020. (VI.25.) Kgy. sz. határozatban foglalt felhatalmazás alapján a következő döntéseket hozta:

1. A Bizottság egyetért azzal, hogy a TOP-7.1.1-16-H-101-1 „Külső terek, közösségi terek fenntartható, közösségi célú hasznosítása és újrahasznosítása” című felhívásra Szombathely Megyei Jogú Város Önkormányzata és Szombathelyi Parkfenntartási Kft. konzorciuma a „Játszóterek fejlesztése” pályázatot benyújtsa. A Bizottság felkéri a polgármestert az előterjesztés szerinti helyszínekre vonatkozó pályázat benyújtására.
2. A Bizottság az 1. pontban foglalt pályázat megvalósításához szükséges, támogatáson felüli költségek fedezeteként az „Út, járda, híd, kerékpárút, parkoló, közvilágítási építési és felújítási program, játszótér felújítások, tervezések, térfigyelő kamera rendszer fejlesztések” költségvetési sorról 4.828.486,- forintot biztosít.
3. A Bizottság az előterjesztés melléklete szerinti, az 1. pontban foglalt pályázat benyújtására vonatkozó Konzorciumi együttműködési megállapodás megkötésével egyetért, és felhatalmazza a polgármestert annak aláírására.

**Felelős:** dr. Nemény András polgármester

 Tóth Kálmán, a Városstratégiai, Idegenforgalmi és Sport Bizottság elnöke

 (A végrehajtásért:

 Kalmár Ervin, a Városüzemeltetési és Városfejlesztési Osztály vezetője

 Stéger Gábor, a Közgazdasági és Adó Osztály vezetője)

**Határidő:** 1. pont: 2020. augusztus 17.

 2. pont: azonnal

 3. pont: azonnal

VI.

HATÁROZATI JAVASLAT

**…/2020. (VIII.13.) VISB sz. határozat**

A Városstratégiai, Idegenforgalmi és Sport Bizottság a „Javaslat pályázatok benyújtására a TOP CLLD program felhívásai keretében” című előterjesztést megtárgyalta és a 92/2020. (VI.25.) Kgy. sz. határozatban foglalt felhatalmazás alapján a következő döntéseket hozta:

1. A Bizottság egyetért azzal, hogy a TOP-7.1.1-16-H-101-2 „Külső terek, közösségi terek fenntartható, közösségi célú hasznosítása és újrahasznosítása” című felhívásra Szombathely Megyei Jogú Város Önkormányzata és az AGORA Szombathelyi Kulturális Központ konzorciuma a „DigIT-AGORA - Okos város, okos közösségek” pályázatot benyújtása. A Bizottság felkéri a polgármestert az előterjesztés szerinti pályázat benyújtására.
2. A Bizottság az előterjesztés melléklete szerinti, az 1. pontban foglalt pályázat benyújtására vonatkozó Konzorciumi együttműködési megállapodás megkötésével egyetért, és felhatalmazza a polgármestert annak aláírására.

**Felelős:** dr. Nemény András polgármester

 Tóth Kálmán, a Városstratégiai, Idegenforgalmi és Sport Bizottság elnöke

 (A végrehajtásért:

 Kalmár Ervin, a Városüzemeltetési és Városfejlesztési Osztály vezetője)

**Határidő:** 1. pont: 2020. augusztus 17.

 2. pont: azonnal